Državni udar u Hondurasu 2009.
<s>Državni udar od 28. lipnja 2009. godine u Hondurasu bio je događaj koji je doveo do formalne eskalacije ustavne krize u Hondurasu, koja je započela još ranije nakon što je tadašnji predsjednik Manuel Zelaya pokušao promijeniti ustav kako bi si omogućio reizbor.</s><s>Taj je potez naišao na strogu osudu javnosti i političkih struktura te je doveo do ustavnopolitičke krize koja je kulminirala državnim udarom.</s>

<s>Zelayjina namjera da referendumom dobije legitimnost za planiranu promjenu ustava propala je nakon što je Vrhovni sud potvrdio odluku nižeg suda o zabrani referenduma.</s><s>Zelaya se odlučio oglušiti o zabranu, tako da je Vrhovni sud 26. lipnja izdao tajni nalog za uhićenje predsjednika; naime, Ustav Hondurasa nije poznavao mehanizam rješavanja ovakve situacije tako da je cijela serija događaja iz ovog perioda bila upitna s ustavnopravnog stajališta.</s><s>Dva dana nakon izdavanja naloga, Vrhovni sud je izdao naredbu Oružanim snagama da uhapse Zelayju i transportiraju ga u Kostarika, što se i dogodilo u jutarnjim satima 28. lipnja 2009. godine.</s><s>Nacionalni kongres je ubrzo i formalno smijenio Zelayju, a njegovim nasljednikom imenovan je predsjednik parlamenta, Roberto Micheletti.</s>

<s>Djelovanje Vrhovnog suda, koje je bilo protivno svim ustavnim i načelima trodiobe vlasti, izazvalo je burnu reakciju međunarodne javnosti, a Honduras je čak i suspendiran na članstvo u Organizaciji američkih država.</s><s>Iako su već u studenom 2009. godine održani novi izbori, kriza je potrajala sve do povratka Zelayje iz egzila 2011. godine.</s>

<s>Historija Hondurasa
Honduras 2009
2009</s>

